Diari Oficial de la Generalitat Valenciana


Sumari del DOGV 185, del 16-08-1984 (1984/803313)

DECRET 67/1984, de 2 de juliol, del Consell de la Generalitat Valenciana , pel qual s'acorda la constitució d'una societat per a la promoció d'instal.lacions Industrials.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/07/02/67b/dof/vci/html**

### Dades del document

Número de DOGV
:   185

Data del DOGV
:   16-08-1984

Secció del DOGV
:   DISPOSICIONS GENERALS

Número del document
:   1984/803313


Data del document
:   02-07-1984

Organisme emissor
:   Conselleria d'Indústria, Comerç i Turisme

Tipus de document
:   Decret

Descriptors 

:   * Seguretat i Promoció Industrial Valenciana, SA
    * reglament intern
    * empresa pública
    * legislació

Decret 67/1984, de 2 de juliol pel qual s'acorda la constitució d'una societat per a la promoció d'instal.lacions industrials.  
Les característiques peculiars de l'estructura financera de la petita i mitjana indústria valenciana, unides als requeriments d'inversió, tant en actius fixos com d'altra mena, que comporta la instal·lació d'una nova indústria i que, en determinats casos, poden assolir una quantia considerable en relació amb les dimensions reals de l'empresa, així com les possibilitats de finançament constitueixen en múltiples ocasions un obstacle insalvable per aquestes, entrebancant així, i impedint, l'ampliació i, fins i tot, la posada en funcionament.   
La casuística generada a partir de la declaració mitjançant el Reial Decret 2478/83, de 28 de setembre, de l'àrea de Sagunt "zona de preferent localització industrial i agroalimentària" ha palesat la necessitat de comptar amb instruments adequats que permeten la supressió d'aquests impediments, alhora que possibiliten una política eficaç d'ordenació del territori en l'àmbit de la localització industrial.   
Es imprescindible, per tant, arbitrar els mecanismes oportuns que, dotats de l'agilitat necessària, permeten la correcció d'aquestes deficiències, mitjançant l'atenció tant a demandes puntuals com instrumentant accions més amples en ordre a la recuperació i el desenvolupament d'aquelles àrees que, per diverses circumstàncies, s'estime oportú.   
En atenció d'aquests motius, a proposta de la Conselleria d' Indústria, Comerç i Turisme, i amb la deliberación prèvia del Consell de la Generalitat Valenciana, en sessió celebrada el dia 2 de juliol de 1984,   
DECRETE:   
Article 1.r  
S'acorda la constitució d'una Societat per a la promoció d'instal·lacions industrials en l'àmbit territorial de la Comunitat Valenciana, dependent de la Conselleria d'Indústria, Comerç i Turisme.   
Article 2.n   
La societat esmentada prendrà la forma d'Anònima i es regirà per les normes de dret privat aplicables en aquest tipus de Societats.   
Article 3.r  
La societat que es constitueix tindrà la consideració d'Empresa de la Generalitat Valenciana, d'acord amb l'article 5 c de la Llei 4/1984, de 13 de juny, d'Hisenda Pública, i es regularà per aquesta en aquelles matèries que li siguen d'aplicació.   
Article 4.t  
Serà objecte de la Societat la promoció d'instal·lacions industrials, d'acord amb les prescripcions que determinen els seus Estatuts.   
Article 5.è  
El capital social fundacional serà de cinquanta-cinc milions de pessetes.   
Article 6.è  
Els recursos estaran formats pels productes, rendes o increments de la gestió patrimonial i les consignacions dels Pressupostos de la Generalitat Valenciana destinades a la Societat, així com els altres recursos que determinen els Estatuts.   
Article 7.è  
S'aproven els Estatuts pels quals haurà de regir-se la Societat i que s'incorporen com a annex al text d'aquest Decret.   
DISPOSICIONS FINALS  
Primera  
Hom autoritza la Conselleria d'Indústria, Comerç i Turisme i la Conselleria d'Economia i Hisenda perquè, en l'àmbit de les competències respectives llurs, dicten les disposicions necessàries i adopten els acords escaients per a l'execució del que disposa aquest Decret, i en especial el Conseller d'Indústria, Comerç i Turisme per a l'atorgament de l'Escriptura Pública i dels documents necessaris per a la formalització de la constitució de la Societat.   
Segona  
La subscripció d'accions s'efectuarà amb càrrec als fons previstos en el programa 244 "creació, finançament i participació d'empreses", del Servei 02 €Indústria", Capítol VIII dels Pressupostos de la Generalitat Valenciana per a 1984.   
Tercera  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 2 de juliol de 1984.   
El President de la Generalitat,  
JOAN LERMA I BLASCO   
El Conseller d'Indústria, Comerç i Turisme,  
SEGUNDO BRU I PARRA   
ANNEX  
ESTATUTS  
Títol I. Naturalesa, Objecte, Adreça i Durada.   
Article 1.r  
La Societat Anònima que es constitueix, amb la denominació de "Societat per a la promoció d'instal·lacions industrials, S.A.", es configura com Empresa de la Generalitat Valenciana, d'acord amb l'article 5.é de la Llei 4/1984, de 13 de juny, d'Hisenda Pública.   
Article 2.n  
La societat, sense perjudici de la dependència de la Conselleria d'Indústria, Comerç i Turisme, tindrà personalitat pròpia; plena capacitat jurídica i d'obrar per al desenvolupament de les seues finalitats, patrimoni propi, administració autònoma, i es regirà per aquests Estatuts en relació amb el Decret mitjançant el qual es constitueix, la Llei 4/1984, de 13 de juny d'Hisenda Pública, i la Llei de Societats Anònimes, de 17 de juliol de 1951.   
Article 3.r   
La societat actuarà en règim d'Empresa Mercantil, amb sujecció al Dret Privat i als bons usos comercials, i fins i tot en les adquisicions, disposicions patrimonials i contractació, sense més excepcions que les que resulten de les disposicions que se citen en l'article anterior.   
Article 4.t   
1. Constitueix l'objecte de la Societat en l'àmbit territorial de la Comunitat Valenciana:   
1.r L'adquisició i preparació del sòl per a assentaments industrials i de serveis, així com l'equipament corresponent.   
2.n La realització de les actuacions que, en matèria de preparació del sòl li encomanen les Administracions públiques de qualsevol tipus, i fins i tot les que convingués amb la iniciativa privada.   
3.r Qualsevol altra activitat relacionada amb les expressades en els apartats anteriors, fins i tot la construcció, el lloguer i l'alineació de naus i locals industrials o comercials.   
4.t La participació en negocis, societats i empreses a les finalitats incloses en els apartats anteriors.   
2. La Societat, en desenvolupament de les seues finalitats, podrà realitzar totes les actuacions que considere adients en els aspectes d'estudis, redacció de projectes i plans, execució d'obres, adquisició, comercialització, permuta i alienació a títol onerós de sòl i equipament, constitució de drets reals i gravàmens sobre els béns, gestió i explotació d'obres i serveis i qualssevol altres que estime necessàries, sense altres limitacions que les establertes per l'ordenament jurídic.   
Article 5.è  
El domicili social serà València; i el Consell d'Administració queda facultat per canviar el lloc concret en aquesta població i per establir les oficines pròpies, sucursals, agències, representacions o dependències de qualsevol classe i a qualsevol lloc cada vegada que ho considere convenient per a la bona marxa social.   
Article 6.è  
La durada de la Societat serà indefinida, i podrà ser dissolta en qualsevol moment si s'acorda vàlidament, i començarà les operacions el dia de la seua constitució.   
Títol II. Capital Social.   
Article 7.è  
El capital social queda determinat en 28.557.781 pessetes, dividit en 550 accions nominatives de 100.000 pessetes de valor nominal cada una d'elles.   
Les accions seran inicialment subscrites per la Generalitat Valenciana, la qual desembossarà en el moment de la constitució el 100 per 100 de l'import, amb càrrec al pressupost propi.   
Títol III. Organs de la Societat.  
Article 8.è  
Els òrgans de Govern de la Societat seran:   
1. La Junta General d'Accionistes.   
2. El Consell d'Administració.   
Secció Primera  
La Junta General d'Accionistes  
Article 9.è  
La Junta General d'Accionistes, legalment convocada i constituïda, és l'òrgan sobirà de la Societat i els acords que s'hi acorden vàlidament seran obligatoris.   
Quant als terminis i formes de convocar i constituir les Juntes de Socis, hom se cenyirà al que disposa la Llei de 17 de juliol de 1951 de Règim Jurídic de les Societats Anònimes.   
Secció Segona  
El Consell d'Administració  
Article 10  
1) El Consell d'Administració estarà integrat per:  
-Un president, que serà nomenat per la Junta General, i   
-Vuit consellers, dels quals dos podran ser proposats per la Conselleria d'Indústria, Comerç i Turisme; dos per la Conselleria d'Economia i Hisenda; dos per l'IMPIVA; i dos per la Conselleria d'Obres Públiques, Urbanisme i Transports, nomenats per la Junta General.   
2) El Consell d'Administració elegirà entre els membres un Vice-president, qui substituirà el President en els casos de vacant; ausència, malaltia i impediment legítim, i exercirà també les atribucions que el President, si convé, li delegue. En defecte del Vice-president actuarà com a tal el Conseller de més edat.   
3) El càrrec de Secretari serà provist pel Consell d'Administració entre els seus membres. En cos d'absència o impossibilitat del Secretari, serà substituït pel Conseller de menor edat.   
4) El càrrec de Conseller tindrà una durada de cinc anys, i al tercer any la meitat serà renovada per sorteig.   
Article 11  
El Consell es reunirà, almenys, una vegada cada tres mesos i totes les vegades que el convoque el President o qui en faça, i també quan d'aquest ho sol·liciten la majoria dels Consellers. Les reunions tindran lloc; ordinàriament, a la seu social, perd també podran ceiebrarse en un altre que determinarà el President i que serà assenyalat a la convocatòria.   
En tota convocatòria s'acompanyarà l'ordre del dia dels assumptes que hagen de ser tractats.   
El Consell d'Administració quedarà vàlidament constituït quan concórreguen a la reunió la meitat més un dels components.   
Els acords es prendran per majoria absoluta de vots dels Consellers que concórreguen a la sessió, i en cos d'empat dicidirà el del President o de qui en faça.   
Les actes del Consell s'estendran en el Llibre especial destinat a l'efecte i seran signades pel President i el Secretari.   
El Director General podrà assistir a les reunions del Consell, amb veu perd sense vot.   
Article 12  
Correspondran al Consell les competències següents:   
1.ª) Organitzar, dirigir i inspeccionar el funcionament de la Societat.   
b) Executar els acords de la Junta General.   
c) Representar amb plena responsabilitat la Societat, en juí i fora, en tota mena d'actes i contractes i davant tota persona o entitat pública o privada.   
d) Acordar la contractació de personal, així com els criteris per a la selecció, admissió i retribució d'aquest.   
e) Decidir sobre la participació en negocis societats o empreses relacinades amb les activitats que en constitueix l'objecte social.   
f) Efectuar els actes i celebrar els contractes que siguen necessaris o convenients per a la realització de l'objecte social, inclosos els d'adquisició i alienació d'immobles i constitució, modificació o extinció de drets reals, sense exceptuar els d'hipoteca ni l'especial de lloguer.   
g) Acordar les operacions de crèdit i d'altres operacions financeres que puguen convenir a la Societat.   
h) Determinar l'ocupació, col·locació i inversió dels fons socials; constituir dipòsits, obrir a nom de la Societat en qualsevol entitat o institució bancària o creditícia, pública o privada, comptes corrents en efectiu o de crèdit, retirar metàl·lic o valors en general; lliurar, endossar, avalar, acceptar, pagar, protestar i negociar les lletres de canvi i d'altres efectes mercantils de crèdit i gir, i realitzar, al capdavall, totes les operacions pròpies del tràfic bancari mercantil sense cap limitació.   
i) Formular el Balanç, el compte de Pèrdues i Ganàncies i la Memòria explicativa de la gestió anual de la Societat.   
j) Elaborar, si convé, els programes, pressupost i d'altra documentació econòmico-financera exigida pels preceptes d'obligada aplicació a les empreses de la Generalitat Valenciana per la Llei de la Hisenda Pública.   
k) Acordar el que estime convenient sobre l'exercici dels drets, les accions, reclamacions i els recursos de tota mena, que a la Societat corresponguen davant els Jutjats i Tribunals de Justícia de qualsevol ordre, grau i jurisdicció i davant les autoritats o Oficines de l'Estat, Comunitats Autònomes, Provincials, Municipis i altres Ens Públics, i desistir-ne quan ho considere convenient; i atorgar poders per a pleits en favor de Lletrats i Procuradors per a la defensa de la Societat.   
2) La determinació anterior de competències del Consell és simplement enunciativa i no limita en cap matèria les més amples facultats que li competen de representació, govern, disposició i administració de la Societat, sense altres excepcions que les assenyalades en la Llei i en els Estatuts de la Societat.   
Article 13  
1. El Consell d'Administració, per a la millor realització de les funcions, podrà:   
-Delegar amb caràcter permanent o temporal certes funcions en el President i els Consellers.   
-Conferir apoderaments especials per a casos concrets sense limitació de persones.   
2. Tota delegació permanent de facultats del Consell requerirà el vot favorable de les dues terceres parts dels integrants d'aquest.   
Article 14  
1) El President del Consell d'Administració ho serà també de la Societat i li correspondrà:   
1.r La representació del Consell d'Administració, amb els més amplis poders, i podrà prendre, en circumstàncies especials i sota la seua responsabilitat, les mesures que considere convenients als interessos de la Societat, retent compte posteriorment al Consell d'Administració.   
2.n L'alta inspecció de tots els serveis de la Societat i vigilància del desenvolupament de l'activitat social.   
3.r Vetlar pel compliment dels Estatuts i dels acords presos pel Consell.   
4.t Dirigir les tasques del Consell d'Administració, ordenar la convocatòria de les reunions, determinar l'ordre del dia de les reunions, presidir-les, dirigir les deliberacions, dirimir els empats amb el vot de qualitat i cloure les sessions.   
5.é Decidir en totes aquelles qüestions no reservades al Consell, ni al Director General o que aquell li delegue.   
6.é Proposar al Consell el nomenament i la separació del Secretari del Consell i del Director General de la Societat, així com de la retribució.   
7.é Proposar al Consell la retribució del personal de la Societat.   
8.é Les facultats que hi delegue el Conseller d'Administració.   
9.é Les altres facultats atribuïdes a ell pels Estatuts.   
2) El President podrà delegar, amb caràcter permanent o temporal, certes funcions en el Vice-president, Consellers i Director General.   
3) No podran ser objecte de delegació les facultats que corresponen al President segons els apartats 1, 2, 3 i 6 d'aquest article, així com tampoc les delegades en aquest pel Consell, tret que hi fas expressament facultat pel mateix Consell.   
Secció Tercera  
El Director General  
Article 15  
El Director General serà designat pel Consell d'Administració.   
Article 16  
El Consell d'Administració, tot reservant-se les facultats necessàries per tal d'assegurar el govern de l'Entitat, assignarà al Director General l'exercici permanent i efectiu d'aquelles facultats que tinga per conveniència, així com les executives corresponents, dins dels límits i d'acord amb les directrius assenyalades pel propi Consell.   
Títol IV. Règim econòmic de la Societat.   
Article 17  
Mentre aquesta Societat ostente la condició d'empresa de la Generalitat Valenciana el seu règim econòmic i financer s'ajustarà a la normativa específica vigent, i en tot allò que se li opose, als preceptes de la Llei de 17 de juliol de 1951 i d'altres disposicions ordenadores del Règim Jurídic de les Societats Anònimes.   
Article 18  
L'exercici social s'iniciarà l'1 de gener i finalitzarà el 31 de desembre de cada any, tret del primer any en què començarà el dia de la constitució de la Societat.   
Article 19  
Independentment d'altres documents econòmics i comptables que hagen de ser realitzats obligatòriament, mentre ostenta la condició d'Empresa de la Generalitat Valenciana, la Societat formalitzarà, amb referència al 31 de desembre de cada i en el termini de tres mesos comptats a partir del tancament de l'exercici social, el Balanç, el Compte de Pèrdues i Ganàncies, la proposta de distribució de beneficis i la Memòria explicativa de les operacions socials.  
Article 20  
Abans de sotmetre els comptes de la Societat a la Junta General, el Consell d'Administració haurà de disposar la censura d'aquelles mitjançant entitats o especialistes independents.   
Això no obstant, la Junta General podrà exonerar el Consell d'Administració per a un exercici determinat de la referida obligació de censura, si l'estimés innecessària vist l'informe tècnic que aquella hagués recaptat.  
Títol V. Dissolució i Liquidació.   
Article 21  
La Societat es dissoldrà per les causes establertes en l'article 150 de la Llei de Societats Anònimes.   
Article 22  
Si per qualsevol causa haguessen de ser nomenats liquidadors, assumiran aquestes funcions, tret que la Junta General disposés una altra cosa, els integrants del Consell d'Administració.   
Article 23  
En tot allò no previst expressament en aquests Estatuts, regirà per a la dissolució i liquidació de la Societat el que estableix la Llei.   
Títol VI. Jurisdicció.  
Article 24  
La Societat estarà sotmesa a les normes comuns sobre competències i jurisdicció aplicables a les persones de dret privat, sense perjudici de les especialitats que hi escaiguen en funció de la naturalesa dels béns i drets que en constitueixen el patrimoni.


Còpia Permalink ELI